Tèh oolong
Tèh oolong (Hanzi tradhisional: 烏龍; Hanzi Prasaja: 乌龙; pinyin: wūlóng; uga karan 青茶 qīngchá) iku sajinis tèh Cina. Wernané kapara antawis ijo lan ireng.

Tèh oolong duwé rasa  pait, nanging ninggal rasa legi sethithik sawisé diombé. Lumrahé tèh jinis iki sing disuguhaké ing rèstoran-rèstoran Cina sing nyuguhaké panganan dim sum utawa masakan Cina liyané.

Akèh-akèhé godhong tèh oolong diasilaké ing provinsi Fujian, uga diasilaké déning perkebunan tèh ing Taiwan. Varian tèh oolong sing misuwur tuladhané  tieguanyin (鐵觀音)  asal saka Fujian.

Khasiyat 
Sajroning tèh oolong, ngandhut kafein, fluoride, mangan, kalium, natrium, magnesium, lan niasin. Teh oolong uga ngandhut asam amino theanine lan antioksidan kang cukup dhuwur. Manèka khasiyat tèh iki kanggo awak manungsa kaya déné:

 Bisa ngréwangi mudhunaké bobot awak
 Mudhunaké kolèsterol
 Nyehataké rambut
 Normalaké gula getih
 Nyegah karusakan untu
 Ningkataké konsentrasi
 Nyegah ostèoporosis.

Èfek samping 
Masiya duwè akèh mupangat tumrap kasarasan awak, tèh oolong ora kena diombè luwih saka limang cangkir sedina. Ngombè tèh iki kudu diwatesi amarga menawa diombè luwih bakal ana èfèk samping. Pratandha nandhang èfèk samping ya iku:

 Mumet
 Jantung dheg-dhegan cepet
 Angèl turu
 Klisikan
 Rasa sumelang
 Weteng kembung
 Mèncrèt
 Mukok-mukok
 Bisa nyebabaké bayi lair pèmatur ing wong meteng.

Rujukan 
Oolong

Ombèn-ombèn
Tetuwuhan jamu lan bumbu